עדו בהט

עדו בהט (נולד ב-18 ביולי 1961) הוא במאי ועורך סרטים תיעודיים, זוכה פסטיבל הקולנוע ירושלים 2025 בפרס העריכה ובפרס הסרט התיעודי הטוב ביותר.

קורות חיים
עדו בהט הוא דור שני בישראל; סבו, שלום בהט, היה מזכיר מועצת פועלי חיפה. אביו, בנימין בהט, עבד ב-IBM ואמו, עליזה בהט, הייתה ארכיטקטית.

עדו בהט נולד בתל אביב, הצעיר מבין שני אחים. בגילאים 5 עד 13 עבר להתגורר עם משפחתו בירושלים, לאחר מכן שבו לתל אביב. הוא בוגר תיכון חדש תל אביב.

בשנים 1979–1982 שירת ביחידת ההסרטה המרכזית של חילות היבשה. למד תלמוד ופילוסופיה באוניברסיטת תל אביב. בתום שירותו הצבאי החל לעבוד כעורך, הפרויקט הגדול הראשון שלו היה עריכת תשדירי מערכת הבחירות של המערך בשנת 1984 בהפקת דן שילון.

בשלהי שנות השמונים וראשית שנות התשעים שימש כעורכם של מאות סרטי תדמית, תשדירי שירות ופרסומות; ביניהם עבור מפעל הפיס, מקורות, חברת החשמל, משרד החינוך, כור והמועצה לענף הלול.

במלחמת המפרץ הראשונה (1990 - 1991) ערך תשדירי חדשות לרשתות שידור מכל רחבי תבל בהפקת JSC, אולפני הבירה ירושלים. בשנת 1993 התחיל לביים ולהפיק סרטי וסדרות תעודה.

ביים, כתב תסריט וערך את קלטת הילדים "מעשה בחמישה בלונים", שזכתה לתפוצה רחבה מאוד, בכיכובם של ירון לונדון ונורית גלרון, בהפקת ים הפקות, הקלטת מבוססת על ספריה של הסופרת מרים רוֹת.

בהט ערך סרטים רבים ליום הזיכרון ויום השואה המשודרים בכל הערוצים.

הרבה לעבוד עם הבמאים דוד אופק, ציפי ביידר ונעם דמסקי ועם המפיקות שולה שפיגל ודנה עדן.

עדו בהט גרוש, אב לשני ילדים, ומתגורר בגבעתיים.

פרויקטים נבחרים
 מלאכי (2025) Malachi 

זוכה פרס הסרט הטוב ביותר והעריכה בפסטיבל ירושלים 2025. הורים צעירים, נטשו את בנם מלאכי לאחר לידתו בשל תסמונת נדירה שאובחנה אצלו. בת־שבע, מיילדת מסורה, החליטה לשמש לו אם אומנת והעניקה לו חיים חדשים. סרט מטלטל על נטישה, כפרה וחיבור אנושי יוצא דופן, בשילוב קטעי אנימציה מרשימים, נפרשת טראומת הנטישה והשפעתה על כל המעורבים: ההורים, שמתמודדים עם רגשי האשמה וכמהים למחילה; בת־שבע, שמסירותה היא סיפור של אהבה ללא גבול; ומלאכי, שמנסה להבין את עברו ולמצוא דרך לסלוח. הסרט חוקר את המורכבות האנושית, את גבולות האחריות ההורית ואת האפשרות לכפרה במצבים של כאב עמוק.

בימוי ותסריט: עדו בהט ונעם דמסקי, הפקה: בהט דמסקי הפקות. עורך: עדו בהט. 51 דקות, כאן 11.

לאן נעלם השמאל? (2022) Where Did The Left GO?
הסופר ניר ברעם תמיד הייה אדם פוליטי. איש שמאל. אך בשנים האחרונות הוא חש שאין לו בית פוליטי, ושלערכים שהוא מאמין בהם אין ביטוי כיום. השאלה לאיפה נעלם המחנה הפוליטי שאליו השתייך כל חייו לא נותנת לו מנוח.

בימוי ותסריט: עדו בהט וניר ברעם. הפקה: סלוצקי תקשורת. עורך: עדו בהט. 60 דקות, ערוץ 8

ילדים על תנאי (2020) A Waste Of Space
אושר, מישל ואיתן הוצאו בילדותם מבתיהם והועברו למסגרת של משפחות אומנה. אלו משפחות תומכות ויציבות, אך עם תאריך תפוגה נקוב - עת ימלאו 18 לנער/ה. הסרט מתלווה אל השלושה לקראת סיום השנה האחרונה במסגרת האומנה והשנה הראשונה לעצמאות. ללא החסות המגוננת של מסגרת האמנה שהתרופפה או פגה לחלוטין, הם חשופים ונידפים לכל רוח כאשר טראומות העבר הצרובות בנפשן עלולות להתפרץ.

בימוי, הפקה ותסריט: עדו בהט ונעם דמסקי. הבחירה הרשמית בדוקאביב 2020.

סיגריה אחרונה עם רבין (2015) Last Cigarete With Rabin
במלאת 20 שנה לרצח ראש הממשלה יצחק רבין. הסרט שודר במסגרת הרצועה הדוקומנטרית 'הסיפור האמיתי'. במהלך הסרט חודרת המצלמה מבעד לפסקי הזמן אפופי העשן אל סוד אישיותו של האיש, וחושף באמצעות שורה של אישים שעישנו עם רבין סיגריה באירועים, שעות ומקומות שעיצבו את אופיו ואת החלטותיו.

בימוי, הפקה, תסריט ועריכה: עדו בהט ועדו צוקרמן. 60 דקות, ערוץ 1.

ממוזער|150x150 פיקסלים
אז הרצל אמר (2008-2006) ?Did Herzl Really Say That
סדרה דוקומנטרית החוקרת את הזהות היהודית/ישראלית ומפשטת אותה לגורמים נפרדים הנבחנים כל אחד לעומק ולרוחב. המנחים, לימים פרופסורים, אורן הרמן וינאי עופרן, מפרקים את הסקטורים השונים בחברה ונפגשים בכל פרק עם אנשים מעניינים, ברובם לא ידועים, המגלים פנים רבות ומורכבות של הזהות הישראלית.

בימוי ועריכה: עדו בהט. הפקה: שולה שפיגל. 7 פרקים, 54 דק', ערוץ 8 מועמדות לפרס אופיר לסדרה הטובה ביותר 8–2007.

חלומו של אידיוט (2007) The Road To Wellville
לב סירקין, אביו של אחד הבמאים (דני סירקין), הוא אמן יליד מוסקבה. הוא עזב קרירה מפוארת בברית המועצות כשהגשים את חלומו ועלה לישראל בשנת 1972. בישראל יצר עשרות עבודות אמנות ציבוריות, כולם בנושאים יהודיים ותנכיים. אך הוא לא ידע להשתלב בממסד האמנותי המקומי, הביקורת התעלמה ממנו ושכרו היה זעום. בסרט הבמאים לוקחים עליהם משימה כפולה - לספר את סיפורו של לב, ולסייע לו ליצור פסיפס ענק של יונת השלום בלב ירושלים.

בימוי: עדו בהט ודני סירקין. הפקה: דנה עדן ודני סירקין. ערוץ 8, 54 דק', הסרט זכה בציון לשבח בפסטיבל הקולנוע ירושלים.

פילמוגרפיה
במאי מפיק ועורך
 מלאכי (2025)- סרט תיעודי, זוכה פרס הסרט הדוקומנטרי הטוב ביותר ופרס העריכה הטובה ביותר בפסטיבל ירושלים 2025, תסריט, בימוי והפקה, בשיתוף עם נעם דמסקי, 51 דקות, כאן 11
 ילדים על תנאי (2020)- סרט תיעודי, תסריט, בימוי והפקה, בשיתוף עם נעם דמסקי, 60 דקות, ערוץ 8
 רוח החופש (2016) – סדרה תיעודית העוסקת בחשיבותו של הדיון הציבורי בדמוקרטיה בישראל ובעולם, בהגשת עינת פישביין, בסדרה מרואיינים אנשי תקשורת, עיתונאים ופרשנים מישראל ובריטניה, והיא מלווה בקטעי ארכיון. מפיק, במאי ועורך שותף עם נעם דמסקי ועדו צוקרמן, 3 פרקים בני 50 דק' האחד. ערוץ 1.
 סיגריה אחרונה עם רבין (2015) – סרט תיעודי. מפיק, במאי, תסריטאי ועורך שותף עם עדו צוקרמן, 54 דק', ערוץ 1.
 חבורת היתומים (2015-2014)- סרט תיעודי העוסק בחוויית היתמות של כחמישים מילדי הנופלים בטבח בכפר עציון, במהלך מלחמת העצמאות. מתוארות בו מערכות היחסים שלהם עם האבות המתים, האימהות החיות ומערכות היחסים שלהם כקבוצה. מפיק, במאי ועורך שותף עם נעם דמסקי, 52 דקות, ערוץ הראשון.
 שלושה בקומה אחת (2010) – סרט תיעודי אודות משרד פרסום תל אביבי שעובדיו הם חרדים, עולים מרוסיה וערבים; הסרט מנסה לבדוק כיצד הם מצליחים לייצר יחד עולם מלא למרות ההבדלים העצומים בין התרבויות השונות. במאי ועורך, ערוץ 2 (רשת), 54 דק'.
 האם כולם בוגדים (2009) – סרט תיעודי המברר את עולם הבגידות בחברה הישראלית. במאי ועורך, 54 דק' ערוץ 2 (קשת).
 אז הרצל אמר (2008-2006) - סדרה תיעודית, ביים וערך. הפקה שולה שפיגל. 7 פרקים, 54 דק', ערוץ 8 מועמדות לפרס האקדמיה לסדרה הטובה ביותר 8–2007.
 חלום של אידיוט (2007-2006) - סרט תיעודי. במאי שותף עם דני סירקין. הפקה: דנה עדן, דני סירקין. ערוץ 8, 54 דק', הסרט זכה בציון לשבח בפסטיבל הקולנוע ירושלים.
 החוג של רומה (2005/6) – סדרת דוקוריאליטי אודות חוג לדרמה הפועל בבית אבות. הסדרה דנה בגיל השלישי: באהבות, אכזבות, שמחות ומשברים שחווים המשתתפים בחוג הדרמה. במאי ועורך. מפיקה: שולה שפיגל. 5 פרקים, 30 דק', ערוץ 2, (קשת).
 העתיד כבר כאן (2004) – סדרה תיעודית בהנחיית העיתונאי דודי גולדמן, הסדרה עוסקת בחידושים המתקדמים ביותר והשפעתם על חיינו כרגע ובעתיד. במאי ועורך של 3 פרקים. הפקה: שולה שפיגל, ערוץ 8.
 נהר האומו (2003) – סרט תיעודי בהנחיית עמנואל רוזן. סדרת מסעות טבע סביב נהרות בעולם. במאי ועורך, ערוץ 2 (רשת).
 מכביה בכל מחיר (2001) – סרט תיעודי המתאר את הקשיים להביא משתתפים למכביה בימים של פיגועים. מפיק, במאי ותסריטאי.
 שלוש קם לתחייה (1999, 24 דקות) – סרט תיעודי אודות רפי פומרוק, בן 23, בן-נינו של אהרון שלוש, האיש שבנה את בית שלוש בנווה צדק ואת בית הכנסת שבחצרו. מדי פורים עורך פומרוק מסיבה עד אור הבוקר בבית המשפחה הנטוש בנווה צדק, בה משתתפים כאלפיים איש. מפיק, במאי, עורך ותסריטאי. טלעד, 54 דק' ערוץ 2.
 מסע לכוכב נעלם (2000-1998) - סרט תיעודי העוקב אחר הסופר ראובן מירן במסעו לחיפוש הכוזרים, מירן נוסע לקווקז ומנסה לחשוף את השרידים הנותרים מהממלכה האבודה. מפיק, במאי ותסריטאי. צלם: לשק ויניצקי. 40 דק' ערוץ 2 (רשת).
 כתר ארם צובא (1998) – סרט תיעודי שניסה להתחקות אחר דפיו החסרים של כתר ארם צובא, העבודה עליו ארכה שלוש שנים והצילומים נעשו בארצות הברית, ארגנטינה וישראל. במאי ותסריטאי. במסגרת התוכנית מבט שני בהגשתו של מיכאל קרפין בערוץ 1.
 דור שני (1996) - סרט על דינמיקה קבוצתית של קבוצת בני הדור השני לשואה (96 ד'). בימוי: ניצה גונן, מפיק. שודר בטלעד ב-1996 ובערוצי הסרטים של HOT בין 2000 ל-2006.
 אבאל'ה בוא ללונה פארק (1995) - מסעם של השחקן שמואל וילוז'ני ואביו לפולין. תסריט ובימוי: ניצה גונן, הפקה: עדו בהט ושמואל וילוז'ני. צלם: לשק ויניצקי. 76 ד'
 לחברים בלבד (1991) – סרט טלוויזיה עלילתי בכיכובו של ערן בן-זאב על ילד חוץ בקיבוץ שמואשם בגנבה. במאי: עדו בהט, מפיק: משה לוינסון. מבט שני, ערוץ 1.

עריכה ובימוי עריכה
 הבחירה של ניצה (2022)- עורך, סדט תיעודי, בימוי: אורי ברבש. זכה מקום ראשון בתחרות הסרט התיעודי באורך מלא של פסטיבל חיפה 2022, 78 דקות, קסטינה תקשורת.
 מוזות (2022)- עורך הפרק "ששון גבאי אבא שלי", סדרה דוקומנטרית, בימוי: דוד אופק, כאן 11.
 מסורבות (2019) - עורך, סרט תיעודי. בימוי: דוד אופק ומיה ווב. מועמד לפרס הפורום הדוקומנטרי 2020, 54 דקות, yes דוקו.
 משתפים פעולה (2018) - עורך, סדרה תיעודית. בימוי: דוד אופק וטל מיכאל. שלושה פרקים, כאן 11.
 המלחמה האחרונה של קטי (2017) - עורך, סרט תיעודי. במאי: דוד אופק, הפקה: אלינור קוברסקי ועדנה קוברסקי (עדן הפקות) yes דוקו. פסטיבל הקולנוע ירושלים, מועמד בתחרות הקולנוע הדוקומנטרי הישראלי 2017, הוקרן בפסטיבל קולנוע דרום. yes דוקו ו-yesVOD.
 שמנה (2017) – עורך וכותב התסריט ביחד עם הלית לוי. סרט תיעודי. בימוי: הלית לוי. הפקה: שולה שפיגל ודנה עדן. קשת, ערוץ 12, השתתף בפסטיבל חיפה. מועמד לפרס אופיר 2018.
 דור הווי פיי (2017) - עורך, סדרה תיעודית, בימוי: הלית לוי, הפקה: שולה שפיגל ודנה עדן. ארבעה פרקים, רשת 13.
 שמגלות (2017) – עורך, סרט תיעודי, בימוי: נעם דמסקי ומרדכי קרשנר. ערוץ 1.
 דפנה מאיר (2016) - עורך, סרט תיעודי, בימוי: ציפי ביידר. 54 דקות, ערוץ 10.
 מקום משלהן (2013-14) – עורך, בימוי: נעם דמסקי, מפיק מוש דנון.
 בנות באו (2013) – עורך, סרט תיעודי, במאית: ציפי ביידר, 54 דקות, ערוץ 10.
 דם קדוש (2013) – עורך הפרק "הר הבית", סדרה תיעודית. יוצר, תסריטאי, עורך ראשי ובמאי : איציק לרנר, עורכים: עמרי איילון, עדו בהט, יוני צרויה הפקה: שמי שינפלד ואיציק לרנר. ערוץ 10.
 חלומות מפלסטיק (2012) – עורך, סדרת דוקוריאליטי. ערוץ הבידור. עורך ראשי בשתי העונות הראשונות.
 בנהלל לא בוכים (2011) – עורך, סרט תיעודי. בימוי ציפי ביידר. הפקה מור טרגר דלריה.
 זכות אבות (2011) - עורך, סרט תיעודי. בימוי: ישרי הלפרן, הפקה: ישרי הלפרן, זיו אבן צור.
 מעושרות (2011) – עורך, סדרת דוקוריאליטי, ערוץ 10.
 בקרוב אהבה (2011) - עורך, סדרת דוקוריאליטי, יצירה: איילת אפרתי ועמליה מרגולין, הפקה: איילת אפרתי; קשת, ערוץ 2.
 האחרונים מטרבלינקה (2011) – עורך, סרט תיעודי. בימוי ציפי ביידר, 54 דקות, ערוץ 10.
 בלי בושה (2010) – עורך, סדרת דרמה תיעודית. במאי דוד אופק, בהט ערך פרק, yes.
 מחוץ למסגרת (2010) – בימוי עריכה. סרט תיעודי אודות האמנית אילנה גור, הפקה נורית קידר, 50 דק', ערוץ 8.
 סיפור אהבה פשוט (2009) – מפיק, סרט תיעודי אודות יחסיו של האמן חוני המעגל עם הוריו, באמצעות שיחות אישיות שהוא מקיים עימם בביתם בשכונת שבזי (נווה צדק), תל אביב. 25 דק'. פסטיבל דוקאביב.
 עוקף לוד (2009) – עורך. סרט תיעודי. בימוי: אורנה רביב. תסריט ועריכה: עדו בהט. הפקה: שולה שפיגל, 60 דק', ערוצים 2 ו-10.
 האחיות ולדרמה (2009) – עורך, סרט תיעודי. בימוי והפקה: מורדי קירשנר ונעם דמסקי, ערוץ 1.
 בזמן שהיית בבית האח הגדול (2008) – סרט תיעודי. במאי עריכה. ערוץ 2 (קשת).
 חתונה ישראלית (2008) – סדרה דוקוריאליטי. יוצר ובמאי: נפתלי גליקסברג, yes דוקו.
 בעזרת השם (2008) – עורך (עם רועי בן-עמי), סרט תיעודי. במאית: סיגלית מרקס-ארדיטי, הפקה : יפעת פרסטלניק, yes דוקו.
 משחק ילדים (2007) – עורך, סרט תיעודי. במאי נועם דמסקי, הפקה: נעם דמסקי ודנה עדן.
 רוחות רפאים (2005) - עורך, סרט תיעודי. במאי: דני סירקין, מפיקים: דנה עדן, סולבה הארדט, פול פאולס; ערוץ 2 (רשת). הועמד לפרס Golden Link מטעם איגוד השידור האירופאי לקופרודוקציה הטובה של שנת 2005, התחרות הרשמית בפסטיבל דוקומנטה מדריד.
 הישיבה (2004-2002) - סדרה דוקוריאליטי. תסריטאי ועורך: עדו בהט, במאי ויוצר: נעם דמסקי, עשרה פרקים בפריים טיים בערוץ 10.
 למד (2002) - סדרה דוקוריאליטי. תסריטאי ועורך: עדו בהט, במאי: אבנר מצליח מפיקה: דנה עדן. שישה פרקים, ערוץ 10.
 חודאד (2000) – עורך, סרט תיעודי על הזמרת ריטה. במאית: שירי שחר, יועץ: גדעון גנני, .
 ארנב עכשיו (1999) – עורך, סדרה מונפשת. יוצר, במאי ותסריטאי: רוני אורן, ערוץ 1.
 אגדות המלך שלמה (1993-1992) – עורך, סדרה מונפשת יוצר, במאי ותסריטאי : רוני אורן. ערוץ 1.
 משולש וכל היתר (1989) – עורך, סרט טלוויזיה. בימוי ניצה גונן ומיקו גרוניק, הפקה: חיימון גולדברג ודניאל פארן; ערוץ 1.
 שם נרדף (1989) - עורך, סרט טלוויזיה. בימוי ניצה גונן, הפקה חיימון גולדברג ודניאל פארן, תסריט: סביון ליברכט ועליזה אולמרט; ערוץ 1.

קישורים חיצוניים

 https://www.docaviv.co.il/2020/films/a-waste-of-space/ 'ילדים על תנאי', הוט 8, באתר דוקאביב
 עדו בהט, באתר איגוד הבמאיות והבמאים
 עדו בהט, ב־Israel Film Center
 איילת גולדשטיין, הסדרה ’החוג של רומה’ של עדו בהט בהפקת שולה שפיגל עלתה בקשת, באתר ביזפורטל, 24 בינואר 2006
 סיגריה אחרונה עם רבין, באתר של קרן רבינוביץ'
 שלוש קם לתחייה, באתר הרשות השנייה לטלוויזיה ורדיו

 Last Cigarette With Rabin===https://www.edb.co.il/title/t0013501/#plotelaborated במלאת 20 שנה לרצח: הסרט 'סיגריה אחרונה עם רבין' בערוץ 1], באתר אידיבי
 חבורת היתומים, באתר האקדמיה הישראלית לקולנוע
 אורית הראל, לקראת שידור ביום הזיכרון: חבורת היתומים, באתר מוטק'ה, 21 באפריל 2015
 אבא'לה בוא ללונה פארק, באתר סל תרבות שטראוס
 הישיבה, באתר הבמה

קטגוריה:במאי טלוויזיה ישראלים
קטגוריה:עורכי קולנוע ישראלים
קטגוריה:בוגרי תיכון חדש
קטגוריה:בוגרי אוניברסיטת תל אביב
קטגוריה:ישראלים שנולדו ב-1961